A 18-19. sz-i államfelfogás Magyarországon
A 18-19. századi természetjogi államfelfogás magyarországon
2013/2014/I. tanév
(szabadon választott tantárgy)
AJJOTSV11MTL
AJJOTSV11IÜ
AJJOTSV11ISZL
AJJOTSV06ML
A 18-19. századi természetjogi koncepciók bemutatása, különös tekintettel az államról vallott nézeteikre mind az egyetemes, mind a magyar jogtörténeti tanulmányok mélyebb elsajátítását célozzák. Ezen túl a kor „általános államtanát” képező elvek megismertetésén keresztül a hallgató betekintést kaphat a modern közigazgatási jog kialakulásának történeti előzményeibe is. E tantárgy kertében lehetőség nyílik a kor természeti közjogi koncepciójában tárgyalt témakörök – úgymint az állam kialakulása, „societas”-jellege, az államiság fogalmi elemei, az állami közhatalom természete és felségjogai − vizsgálatára, melynek révén a hallgató képet alkothat arról a 19. századi elején kialakuló magyar közjogi felfogásról, amelyre támaszkodva a reformkor polgári kor igényeinek megfelelő közjogi tartalmú elképzelései megfogalmazódhattak.
2. Konzultációk:
A félév során az órabeosztásnak megfelelően egy konzultációra kerül sor. A konzultációkon a megjelenés kötelező, tekintettel arra, hogy az ott elhangzottakból, valamint a megadott szakirodalom felhasználásával a hallgatók a félév végén beszámolnak.
A konzultáció tematikája:
I. konzultáció (december 7. szombat 8.40. h. -11.50. h. XX. ea.):
Az újkori modern természetjogi koncepciók általános jellemzői és a magyar természetjogi oktatás (Karl Anton Martini, Szibenliszt Mihály, Virozsil Antal, Pauler Tivadar munkássága)
A 18-19. századi államkoncepció bemutatása Szibenliszt Mihály természetjogi műve alapján - az állam mint legjelentősebb társulás
- az állam kialakulása
- az államiság fogalmi elemei (népesség, terület, állami főhatalom)
- a felségjogok terjedelme és csoportosításuk
- alapvető felségjogok (törvényhozás, felügyelet, végrehajtás)
- az állam bírói hatalma és rendészeti jogköre
- hatalom-átruházás joga (katonai és polgári közszolgálat)
- az állam vagyonkezelői jogköre
- a vallásügyek terén gyakorolható jogkörök
3. Számonkérés:
Aláírás megszerzésének feltétele a konzultációkon való részvétel.
A tantárgy teljesítése beszámolóval (írásbeli vagy szóbeli) történik, melynek minősítése: nem megfelelt – megfelelt – kiválóan megfelelt
4. Tananyag:
A konzultációkon elhangzott anyag;
Ajánlott irodalom: Frivaldszky János: Természetjog – eszmetörténet, Szent István Társulat, Budapest, 2001. 201-299. o.
Csizmadia Andor: A hazai jog oktatása a 18. század második felében …, Jogtudományi Közlöny, 1967. március-április hó 196-202 o.
Csizmadia Andor: A magyar közigazgatás fejlődése a XVIII. századtól a tanácsrendszer létrejöttéig, Akadémiai Kiadó, Budapest, 1976
Bürokrácia és közigazgatási reformok Magyarhonban, Közreadja: Csizmadia Andor, Gondolat Kiadó Budapest, 1979
Paczolay Péter – Szabó Máté: Az egyetemes politikai gondolkodás története (Szöveggyűjtemény), Rejtjel Kiadó, Politológia Könyvek 1. Budapest, 1999.
Paczolay Péter – Szabó Máté: A politika-tudomány kialakulása, A politikaelmélet története az ókortól a huszadik századig, Korona Kiadóm 1996.
Miskolc, 2011-06-17 Dr. Petrasovszky Anna